Jeg vil gerne påpege, at vi forsøgte at lave filmen lovligt.
Alt det, der kunne gå galt, holdt mig vågen om natten.
Det, som Ric viste mig, var kun toppen af isbjerget.
Der ligger byen Taiji. En lille by med en stor hemmelighed.
Det er underligt at køre ind i Taiji. Det er ren Twilight Zone.
Vidste man intet, ville man tro, at folk elskede delfiner og hvaler.
Her til venstre har vi det berygtede hvalmuseum i Taiji.
Og det hader jeg inderligt.
Da vi ankom, var Ric O'Barry frustreret.
Han sagde, at vi skulle forklæde os for ikke at blive afsløret.
Der er politiet. Jeg bøjer mig, så de tror, at jeg er en japansk gamling.
Hvad laver jeg her med den totalt paranoide fyr?
Jeg har en bag mig. Jeg ved ikke hvem.
Ja, han nærmer sig. Jeg har lavet det her for længe.
Borgmesteren gjorde mig til æresborger. Da var jeg velkommen.
Nu vil de helst dræbe mig.
Jeg overdriver ikke. Fiskerne ville dræbe mig, hvis de kunne.
Jim og jeg grundlagde Oceanic Preservation Society, OPS.
Vi har dykket i 35 år. Man kan dykke samme sted år efter år -
- og se forfaldet med egne øjne.
Masseudryddelsen sker nu.
Jim havde en ide til, hvordan vi kunne forhindre det.
Jeg tog til en konference i San Diego for marine pattedyr -
- sammen med 2.000 af verdens førende marinbiologer.
Ric O'Barry var hovedtaler.
Men i sidste øjeblik strøg hovedsponsoren ham af listen.
Jeg spurgte, hvem sponsoren var? Og de svarede: SeaWorld.
Mange marinforskere får penge fra Hub Research Institute -
- den almennyttige del af SeaWorld.
De kan ikke lide mig og mit budskab om fangenskab.
De ønskede ikke, at jeg talte om delfinnedslagtningen i Taiji.
Jeg spurgte til det. "Vi rejser i næste uge. Vil du med?"
Nu nærmer vi os det vigtigste område.
Det der er delfinernes værste mareridt.
Hundredtusinder af delfiner er døde der.
Skiltene beder os blive væk, og fiskerne bærer kniv.
Det er en nationalpark.
De har fortalt mig: "Opdager folk, hvad der foregår, så er det slut."
Tænk dig det? Det sagde de.
Vi skal ind og filme. Vi skal kende sandheden.
Hotellet er et stort kurbad, hvor folk går rundt i badekåber.
Og tre civilklædte betjente sad og talte med Ric.
Kom De til Japan, fordi De er imod fangsten af hvaler og delfiner?
- Nej. - Er De mod hval- og delfinfiskeri?
- Nej. - Ikke? Han siger nej.
I baggrunden så vi delfinbåde sejle forbi. Det var uvirkeligt.
Jeg ville grine og græde på samme tid.
Jeg håber...
...at De ikke tager til området uden tilladelse.
- De har ret. Det ved jeg. - Man må ikke tage derind.
- Mange tak. På gensyn. - Farvel.
Jeg planlægger aldrig min aktivisme. Det ene fører til det andet.
Men er en delfin i fare et sted i verden, så ringer min telefon.
Ric er verdensberømt for sit arbejde med delfiner.
Jeg mødte ham igen for nylig på en rejse til Nicaragua.
Der var to delfiner i et bassin fuldt af deres egen afføring.
Ric fik hjælp fra militæret i Nicaragua.
Vi hentede delfinerne med helikopter og satte dem tilbage i havet.
Hvis du fanger delfiner og holder dem indespærret -
- så er der folk, der vil befri dem.
O'Barry blev anholdt tre gange for forsøg på at befri delfiner.
På Jordens Dag blev han anholdt for det samme på øen Bimini.
- Hvor mange anholdelser? - I år?
Svømmer! Du er på regeringens område.
Du saboterer et regeringsprojekt. Er det forstået? For dælen da!
En delfin på rette sted kan indbringe en million dollar om året.
At stille sig i vejen, som jeg gør, kan være meget farligt.
Jane Tipson blev myrdet. Hun er den anden kollega, der er død.
Den første var Jenny May.
Vi ville stoppe handlen med russiske delfiner og indledte en sultestrejke.
På dag ti besvimede jeg og blev bragt på hospitalet.
Så blev Jenny et mål. Hun blev kvalt med sit eget bælte på stranden.
Delfinerne er symbol på en ny miljøtankegang.
Det handler om respekt, ikke udnyttelse.
Jeg føler mig lidt skyldig. Det var tv-serien om Flipper -
- der skabte denne multimilliardindustri.
Den skabte et behov for at omgås, kysse og kramme dem.
Den gjorde, at man begyndte at fange dem.
Han kaldes Flipper, Flipper Hurtig som et lyn
Aldrig var der en hjerne som hans.
Fem hunner spillede rollen som Flipper.
Jeg fangede selv de fem delfiner.
Hele teamet skynder sig. Når marsvinet ses, går det stærkt.
Dyret behandles med yderste varsomhed.
Hun fornemmer, at hun er hjemme. Der kan intet ske nu.
Hun er tryg.
Da Flipper fik premiere i 1964 blev Ric verdensberømt som delfintræner.
Da jeg startede, var der ingen manual.
I manuset kunne der stå: "Flipper henter pistolen ved kajen."
Jeg skulle få hende til at udføre det på en eller anden måde.
Tak, Flipper.
Det, der virkelig slog mig, var, at de er klogere, end vi tror.
Huset, hvor familien bor i serien, var egentlig mit hjem.
Jeg boede der i syv år.
Foran huset var en saltvandssø, og Flipper plejede at være der.
Når Flipper blev sendt kl. 19.30 fredag aften, tog jeg tv'et -
- med forlængerledning ned på kajen, så Kathy kunne se sig selv.
Hun kunne se forskel på sig selv og Susie, en anden delfinhun.
Allerede dengang vidste jeg, at de var selvbevidste.
Når man opdager deres intelligens, så indser man med tiden -
- at de ikke hører hjemme i fangenskab. Men jeg gjorde intet.
En dag endte det hele.
Rekvisitter og delfiner blev bragt til Miami Seaquarium.
Når man kommer ind, hører man musik. Delfinen hopper og smiler.
Det er svært at se problemet.
Men en delfins smil er naturens største bedrag.
Det giver illusionen af, at de altid er glade.
Det vigtigste sted i et delfinarium er "fiskehuset".
Besøger man sådan et, så ser man flasker med medicin.
De gives til delfinerne, der får mavesår af stress.
Man skal se dem i naturen for at vide, hvorfor fangenskab er skidt.
I naturen svømmer de 64 km om dagen.
De surfer måske i et område om morgenen -
- og en time efter kan de være 40 km væk for at æde eller lege.
Delfiner er akustiske væsner. Det er deres hovedsans.
Menneskets bedste sonar er legetøj sammenlignet med delfinens.
I vandet kan delfinerne se lige gennem dig.
De kan se dit hjerte slå. De ser dit skelet, eller om du er gravid.
De får en masse information ved hjælp af lyd.
Så sættes de i et betonbassin omringet af råbende mennesker.
Da National Aquarium i Baltimore åbnede, døde delfinerne som fluer.
Til sidst opdagede de, at filteret lavede en masse larm.
Det er stress, der dræber dem.
De er meget lydfølsomme. Hørelsen er deres vigtigste sans.
Det er det, der dræber dem i Taiji.
De er tolv. Det her er en klassisk formation.
Migrationsruterne har delfinerne benyttet i tusinder af år.
De venter bare, til delfinerne kommer.
Bådene lægger så lange stave i med en rille i den ene ende.
Så banker de på stavene, hvilket skaber en mur af lyd -
- der skræmmer delfinerne.
Delfiner i hundredvis drives ind mod land.
Jeg har aldrig set så mange før. De flygtede for livet.
De flygtede fra lydvæggen.
Jeg kan faktisk høre den banken. Jeg hører den i søvne.
Lyden forsvinder aldrig, når man først har hørt den.
Når delfinerne når lagunen, er de skræmt fra vid og sans.
De lukker området af og tager hjem.
Næste morgen står delfintrænere klar -
- og udvælger dem, de vil have, til delfinarierne.
De leder efter øresvin. De leder efter Flipper.
De indsamler unge hunner, præcis som vi gjorde til tv-serien.
Så flyves de til forskellige dele af verden.
Taiji er den største leverandør af delfiner i verden.
En delfin indbringer op mod 150.000 dollar.
Taijis hvalmuseum klarer handlen, og indbyggerne deler profitten.
Jeg kunne gøre det samme og tjene to-tre millioner årligt -
- som disse mennesker. Men jeg tog afstand fra alt det.
Det, der ændrede min holdning, var da Flipper, Kathy, døde.
Hun var meget deprimeret. Jeg følte det. Jeg så det.
Hun begik selvmord i mine arme.
Selvmord er et stærkt ord, men man skal forstå -
- at delfiner og andre hvaler ikke automatisk ånder luft som os.
Hvert åndedrag er en bevidst handling for dem.
De kan tage deres eget liv ved at holde op med at ånde.
Det er derfor, at jeg bruger ordet selvmord.
Hun svømmede ind i min favn, så mig i øjnene og tog en dyb indånding...
...og holdt så op med at ånde.
Jeg slap hende, og hun sank lige ned på bunden af bassinet.
Dagen efter røg jeg i fængsel for at prøve at befri en delfin -
- fra Lerner Marine Laboratory. Det var min reaktion.
Jeg ville befri hver eneste delfin i fangenskab, hvis jeg kunne.
Jeg opbyggede industrien på ti år -
- og de seneste 35 år har jeg prøvet at udslette den.
Da jeg begyndte, var der kun tre delfinarier.
I dag er det blevet en multimilliardindustri.
Og dermed var vi med til at starte den største nedslagtning af delfiner.
Hvem som helst kan se med, mens de fanger delfinerne.
Men Ric fortalte, at de sejler bådene til en hemmelig vig, ingen må se.
Der slagter de delfinerne, der ikke blev valgt, og sælger så kødet.
Delfinjagten starter i september og fortsætter helt til marts.
Formentlig dræbes 23.000 delfiner og marsvin i Japan hvert år
Her i Taiji kan man gå på hvalmuseet -
- og se et delfinshow og spise delfin samtidig.
De sælger delfin- og hvalkød i delfinariet.
Det er denne fangstindustri, der nærer nedslagtningen.
Fiskerne belønnes for uetisk opførsel.
De får kun 600 dollar for en død delfin -
- men de kan få over 150.000 for en levende.
Jeg fortalte Ric, at jeg ville hjælpe ham med at ændre det.
Jeg sagde ikke hvordan, for jeg vidste ikke, hvordan det skulle ske.
Der er mange grupper her i Japan:
Verdensnaturfonden, Greenpeace, IFAW. De har enorme resurser.
Det her er det største delfindrab i verden. Hvor er de?
Der eksisterer én organisation, hvis mål er at beskytte hvaler:
IWC. Den internationale hvalfangstkommission.
Af en eller anden grund beskytter man ikke delfiner eller marsvin.
Delfiner er hvaler. Størrelsen er uden betydning.
IWC vil gå over i historien som en flok idioter.
Der er intet demokrati. De gør, som de vil.
Ric har livsvarig karantæne fra IWC.
Jeg er her, mr. O'Barry.
- Hvornår kan De forlade hotellet? - Vent til i morgen...
Jeg har venligt bedt Dem slukke kameraet.
Grunden til at små hvaler ikke er populære i IWC er -
- at de berørte lande har større interesse i at udelade dem.
For de spiser jo deres kød.
Joji Morishita er Japans delegerede i hvalfangstspørgsmålet.
Han er en dygtig mand med et svært job.
Han skal se sig selv i spejlet og så forklare omverdenen -
- hvordan Japan ser på hvalfangst. Det er et kompliceret emne.
Hvalfangst er blevet et følelsesladet emne.
Der er intet godt argument for, hvorfor denne art er så speciel.
De bruger undervandslyd til at drive delfinerne til slagtebænken.
De bad Japan bekræfte, om det er en retfærdig beskrivelse.
Japan svarede, at det handler om små hvaler, som IWC ved for lidt om.
IWC er den eneste organisation for hvalfangst, som FN anerkender.
Det er en tandløs organisation. Men den eneste, vi har.
IWC forbød kommerciel hvalfangst i 1986.
Japan svarede med at tredoble drabet på delfiner og marsvin.
Der er en paragraf i loven, der tillader nationer -
- at dræbe hvaler til forskning. Og Japan udnytter det smuthul.
Japan driver forskning og dræber -
- vågehvaler, finhvaler, sejhvaler og pukkelhvaler.
Hver fangst i videnskabens navn er en skamplet på kommissionen.
De taler om de tusind hvaler i det sydlige Ishav.
De nævner ikke de 23.000, der bliver slagtet her.
IWC har ansvaret for en af vor tids største miljøkatastrofer.
IWC har mulighed for at gøre noget ved delfinernes situation -
- men Japan vil legitimere en metode, som næsten alle har stemt nej til.
Regeringer holder gerne konferencer og vigter sig, men uden resultater.
Margaret Mead sagde: "Regeringer og institutioner løser intet."
Al social forandring kommer fra individer.
Hvis hvalernes fremtid ligger hos IWC, så er der intet håb.
I antikkens Grækenland var straffen døden, hvis man skadede en delfin.
Gennem historien er der fortællinger om delfiner, der redder menneskeliv.
Der opstår magi, når man surfer sammen.
Det er en anden art, man ikke kan kommunikere med.
Vi deler oplevelsen, og vi gør det begge for sjov.
Jeg surfede ud for Australiens østkyst.
Min kammerat blev ligbleg. I næste bølge svømmede en tigerhaj.
Dens finner var lagt ned, og den var ude på ballade.
Den var kun to meter væk. Jeg så alt klart og tydeligt.
En delfin kom og svømmede lige ind i hajen -
- og skubbede den væk fra mig og min kammerat.
Det var et af de øjeblikke, hvor man bliver ét med naturen.
For nogle år siden fortalte en ven, hvad der foregik i Japan.
23.000 udslettes hvert år. Og det ænses ikke.
Ingen har set, hvad der foregår.
Eneste løsning er at afsløre dem.
De har allerede bedt os om ikke at fotografere.
Vi kan kun stoppe dem ved at vække omverdenen.
Til sidst vil Japans regering ikke synes, at det er besværet værd.
BBC, The Times og Time Magazine har været her, men uden resultat.
De er bange for kameraer. En morgen kom jeg uden -
- og så dem skære halsen op på en delfinunge, der var død.
Han ville bare provokere. Jeg slog næsten til ham.
Vi kalder ham "Private Space". Det er de eneste engelske ord, han kan.
Han råbte lige ind i mit ansigt. Han ville have, at jeg slog ham.
Han provokerede, og det var lige før, at jeg smed ham ned af klippen.
De ser gerne, at man reagerer, så de kan smide dig ud.
De kan kun få os væk, hvis de filmer det.
Den meste af tiden går med at undgå falske anklager.
De bruger næsten al deres tid på at prøve at få os anholdt.
I 2003 sendte jeg et filmteam til Taiji.
De skulle skaffe beviser og filme, hvad der foregik.
De klippede nettene itu og befriede nogle af dyrene.
Og de blev straks anholdt.
Vi fik vist, at vi ville forsvare disse dyr -
- men det blev svært for os at vende tilbage dertil.
I 2007 ville jeg gøre noget for at belyse emnet.
Det chokerede mig, at jeg var den eneste surfer, der vidste det.
Hayden Panettiere, Isabel Lucas og jeg bestemte os for -
- bare at padle ud uden ballade. Men de blev meget vrede.
Vi var nødt til at stoppe. Vi kunne ikke stille mere op.
Forsvind! I generer os! Væk!
Det er katten efter musen. Aktivisterne blev anholdt her.
Nu må de ikke komme tilbage. De er ude af legen.
Jeg følte med ham.
Flipper lærte mig at elske havet.
Vi vil stoppe det her. Det lover jeg.
Denne fyr startede det hele.
Han prøver at råde bod på det, men han får ingen hjælp.
Hvis vi bare får adgang dertil, så kan vi stoppe det her.
Jeg ringede til min ven Charles Hambleton, en ægte eventyrer.
Han arbejdede blandt andet på Pirates of the Caribbean.
Han har et hjerte af guld og nerver af stål.
Taipei 101 verdens højeste bygning
De ringede og fortalte, at jeg var nødt til at tage til Japan.
Vi stod af toget i Taiji og blev mødt af Ric O'Barry og politiet.
Jeg gad vide, om Louie anede, hvad han begav sig ud i.
På den første tur til Japan mødte vi Taijis borgmester, fagforeningen -
- og alle berørte myndigheder.
Vi forhandlede i syv timer og prøvede at respektere alle.
Vi ville høre alles synspunkter. Men vi indså, at de skjulte noget.
Man skal have tilladelse for at få en tilladelse og så videre.
Ingen gør noget uden tilladelse.
Efter to dages forhandlinger afviste de os.
De viste os et kort fyldt med røde krydser -
- der betød "Adgang forbudt". Så spurgte Charles...
"Må vi beholde kortet, så vi ved, hvor vi ikke må være?"
Det blev udgangspunktet for, hvilke steder vi opsøgte.
Den hemmelige vig er en naturlig fæstning.
Den er omgivet på tre sider af stejle klipper.
Man skal gennem flere tunneller for at komme derhen.
Der er høje hegn med pigtråd.
Jeg har rejst i hele verden, men kysten her er enestående.
Det er trist, at disse ugerninger foregår sådan et smukt sted.
Vi sneg os ind i Tsunami Park, der er lukket for offentligheden.
Man kan kun gå ind i parken, når der ikke er delfiner i lagunen.
Så er der ingen vagter i nærheden.
Ric pegede ned mod lagunen og sagde, at det hele skete der.
Strømerne var efter os, så vi bestemte os for at forsvinde.
I stedet tog vi på sightseeing udenfor Taiji.
Her ligger nogle af de smukkeste templer i Japan.
I et af templerne har de en stenhave, som munkene river.
I midten står der en masse sten, som folk kommer for at se.
Det var fantastisk, men i USA ville folk aldrig tage hen og kigge sten.
Pludselig fik jeg en ide. Hvad hvis stenene kiggede tilbage?
Det er en vandfaldskulisse, vi lavede til "Du almægtige, Evan".
En dæmning brister og skyller vejene væk...
En af mine bedste venner er en fyr, der lavede modeller for ILM.
Jeg ringede og fortalte, at jeg havde en ide.
"Jeg vil gemme kameraer i sten. Kan du hjælpe os?"
Var det sådan noget, du havde tænkt dig?
Vi kan lave dem brune eller en kombination af brun og grå.
Brun og grå er bedre. Det er sådan, de ser ud her.
Vi må prøve at holde så lav profil som muligt...
Vi havde brug for folk med specielle evner.
Jeg sammensatte et team, præcis som i Oceans 11.
Simon Hutchins har militær baggrund.
Han har skabt mange måder at skjule kameraer og hydrofoner på.
Simon gjorde vores ideer til virkelighed.
Joe Chisholm organiserer rockkoncerter, og vi var som en.
Vi havde masser af udstyr, og han klarede logistikken.
Louie og jeg diskuterede, hvordan vi kunne komme ind og filme.
Vi havde et varmekamera, som man ikke må føre ud af landet.
Kameraet ser alt med en puls.
Vi ville fotografere fra luften, så vi tog en helikopter med.
Vi undersøgte, om vi kunne få fat i en satellit.
Vi byggede en radiostyret ballon med gyrostabiliseret HD-kamera.
Vi døbte den Kathy for Ric O'Barrys skyld.
Selv om vi fik fiasko med luftskibet og blev anholdt -
- så elsker alle jo balloner. Børn, politiet.
- Hydrofonen var meget vigtig. - Avancerede mikrofoner i vandet.
Vi vidste ikke, hvor dyb lagunen var.
Vi havde rebreathere, men de larmer.
Mandy-Rae Cruickshank og Kirk Krack er dygtige fridykkere.
Fridykning er dybe dyk med snorkel.
Vi ser, hvor dybt vi kan nå på et enkelt åndedrag.
Mandy har vundet otte verdensmestertitler.
Hun kan dykke 90 meter og komme op ved egen kraft.
De meldte sig hurtigt, da de hørte, hvad vi ville lave.
Vi har en del fysiske træk fælles med hvaler, sæler og delfiner.
Vi ånder luft, og vi er pattedyr. De lever i vandet, vi på land.
Når man er i havet, kan der svømme hvaler og delfiner forbi -
- og det er en fantastisk oplevelse.
Det gør dig ydmyg, når dette væsen svømmer hen og er nysgerrigt.
Det er helt utroligt.
Selv om vi ikke udveksler ord, så fornemmer man -
- at der er en form for kommunikation og forståelse.
Jeg rører aldrig noget i vandet, men en delfin havde fulgt mig længe -
- så jeg strakte hånden ud, og den lod mig straks klappe maven.
Her havde vi en vild delfin, der på eget initiativ -
- søgte varme og kontakt. Den ville gerne være hos os.
Da de spurgte, om vi ville deltage i en hemmelig mission -
- for at afsløre delfindrabene, så sagde vi uden tøven ja.
Hvor sejt.
Det er bare en sød lille sten. Det svære er at få den gennem tolden.
- Bare vi kan finde dem igen. - Vi får måske ægte sten med.
47 tasker. Jeg tror ikke, at vi kan tage dem med om bord.
Vi prøvede at være så diskrete som muligt.
Men der er intet diskret ved at være vesterlænding her.
Vi havde store, sorte tasker med, og vi skilte os ud.
Der står en bil her. Jeg kom i går.
Tror du, de ved, at vi er her?
Gør du det?
Ric O'Barry mødte os i Taiji på sit hotel.
Han ville vise os rundt, så vi kendte situationen.
Vi satte os i bilerne og opdagede straks, at nogen fulgte efter os.
Her har vi slagteren. Slagtehuset.
Der er fagforeningen. Og der er "Private Space".
Først vidste vi ikke, hvem der fulgte efter os.
Vi noterede bilernes nummerplader. Så vi vidste, at de forfulgte os.
Men vi vidste ikke, om det var hvalfangere eller Yakuzaen, mafiaen.
Jeg mødte en fyr på hvalmuseet og spurgte, hvem der sad i bilen.
Han sagde: "Politichefen."
Når Ric er med, ved de, at der sker noget.
I må ikke gå derned.
Hører I? Gå ikke derned!
Hvad vil I gøre?
Vores første møde med fiskerne var ved daggry.
Så snart vi kom derhen, dukkede de op.
Vi gik ned til stranden og så blod løbe ud fra dødslagunen.
Ungerne var blevet skilt fra forældrene, der blev slagtet.
Jeg ville have et bedre kig ind i lagunen.
Da vi gik langs stien, dukkede fiskere frem og skubbede os.
De prøvede at forhindre os i at se bedre.
Lige efter gik vi ned til strandkanten.
En stakkels delfin prøvede at flygte. Den svømmede direkte mod os.
Den slap gennem nogle net.
Hver gang den gik op for at ånde, så man alt blodet.
Så tog den et par sidste åndedrag og forsvandt.
- Farvel og tak. - Farvel.
Det er en ret lille gruppe, der beskæftiger sig med dette.
Bortset fra i de få afsides byer ved folk ikke, hvad der foregår.
Fiskerne påstår, at det er en tradition i landet.
"I forstår os ikke. I spiser køer, vi spiser delfiner."
Det er én stor løgn.
Hvordan kan det være en tradition, hvis japanerne ikke kender den?
23.000 delfiner dræbes for deres kød hvert år.
- Kendte De til det? - Det har jeg aldrig hørt om før.
Det passer ikke! Spiser man dem? Virkelig?
Det har jeg svært ved at tro.
- Hvorfor kendte jeg ikke til det? - Vi ser ikke delfinkød som mad.
Vi kan lide at se på dem.
Hvis det er sandt, så bør det tages op til debat.
Jeg tror ikke, folk kender til det. Jeg vidste intet.
Folk i Osaka, Kyoto og Tokyo kender ikke til det -
- fordi medierne dysser det ned. Systematisk, bevidst mørklægning.
Delfinkød er nemlig propfuldt af kviksølv.
Kviksølv er det giftigste, ikke-radioaktive stof på Jorden.
Kviksølvindholdet i vores miljø er steget cirka 3% hvert år -
- på grund af brugen af fossilt brændstof.
Kviksølv påvirker først de bittesmå organismer.
Og for hvert trin i fødekæden forstærkes indholdet ti gange.
Og længst oppe i fødekæden bliver værdierne meget høje.
Vores foretrukne spisefisk, tunfisk, sejlfisk og lignende -
- indeholder masser af kviksølv. Det skaber store problemer -
- både for delfiner og mennesker, fordi vi befinder os -
- på samme trin i fødekæden.
Hvis man studerer øresvin som Flipper -
- så opdager man, at disse dyr er levende giftlossepladser.
Det er bedst at undgå at spise for meget delfinkød.
Men delfinkød indeholder også gode næringsstoffer.
Det er noget som Fødevarestyrelsen og Sundhedsstyrelsen varetager.
Der er ingen produkter, der ikke overholder standarden.
Deres standard.
Tetsuya Endo, professor ved sundhedsuniversitetet i Hokkaido
Det tilladte kviksølvindhold i mad i Japan er 0,4 milliontedele.
Det her er delfinkød. Det indeholder 2.000 milliontedele.
2.000 milliontedele kviksølv. Det er meget giftigt.
Det blev købt i Taiji.
Næsten ingen spiser delfinkød. Men 23.000 delfiner slagtes hvert år.
Så spørger man sig selv, hvor alt kødet bliver af?
Delfinkød er ikke ret populært.
Og det ville ikke indbringe meget, hvis det var mærket ordentligt.
Kødet distribueres i større udstrækning end antaget.
Scott tog et bærbart laboratorium med på hotel i Tokyo.
Vi havde prøver med til analyse.
Han opdagede, at mange produkter indeholdt delfinkød.
Folk tror, at de køber sundt hvalkød fra den sydlige halvkugle.
Men de får måske øresvin fra Taiji med kviksølvindhold -
- der er 20 gange større end det anbefalede.
Fiskerne forgifter sig selv og de folk, de sælger det til.
Regeringen ved dette, men mørklægger det.
De havde samme problem i Minamata.
Det var der, man først opdagede kviksølvforgiftning.
Det kaldes Minamata-sygen.
Epidemien brød ud i 1956.
Chisso Minamata-fabrikken havde i hemmelighed dumpet affald i bugten.
I tolv år prøvede Japans regering og Chisso at mørklægge hændelsen.
Japan har erfaring fra tragedien, man kalder for Minamata-sygen.
Det er ikke en sygdom men resultatet af forgiftning.
Gravide kvinder er mest udsatte.
Fostret er meget sårbart over for disse høje værdier.
Har De hørt om disse børn, der blev født med Minamata-syge?
Hoveder, der hænger. Øjne, der ikke kan se...
...munde, der hverken kan tale eller smage..
...hænder, der ikke kan gribe, og ben, der ikke kan gå.
Børnene blev født misdannede, og det vil ske igen.
Ingen har undersøgt hospitalernes journaler -
- for at se, hvor mange der er forgiftet.
Symptomerne er hukommelsestab, dårlig hørelse, dårligt syn.
Man dør ikke straks. Det tager nogen tid. Og det sker nu.
Ved han, at han forgifter andre japanere med det kød, han sælger?
Han vil ikke vide det.
Regeringen hævdede, at de heller ikke forgiftede folk i Minamata.
Chisso-fabrikken? Det var det samme problem.
Skjuler man indholdet af kviksølv i delfinkød?
Jeg tror ikke, at vi vil se det samme på grund af delfinkød.
Det tror jeg ikke.
Salget af delfinkød styres af udbud og efterspørgsel som alle produkter.
Men er produktet forgiftet, så kan de ikke sælge det i Taiji -
- eller i Iwate eller i Okinawa, eller hvor de prøver at sælge det.
Vi må fokusere på lagunen i Taiji for at stoppe det her.
Hvordan går det i dag?
Hvor lang tid kan der gå, før de rejser tiltale?
I Japan kan man sidde fængslet 28 dage uden en anklage.
90% af de fældende domme i Japan fås ved tilståelser i den tid.
De har ret til at tortere dig. De kan vække dig midt om natten.
Det er, hvad jeg har gjort mod dem hele ugen.
Jeg indså, at det her ville tage lang tid.
Vi brugte tiden til at rekognoscere, planlægge og observere.
To hold gik ind i går nat. Nogle holder udkig på venstre side.
De lyser med lygter og er hurtige. De leder efter brækkede kviste.
De går derop, når der er delfiner i lagunen. De tjekker for filmhold.
Vi går derhen og knækker grene, når der ikke er delfiner der.
Missionen bestod af to dele. Vi ville optage lyd.
Vi kunne placere hydrofonerne på siden af lagunen.
Det er simplere at gå ned langs venstre side af lagunen.
Jeg går først med varmekameraet. Er de gemt i buskene, så kan de ses.
Hydrofonen blev en testtur.
- I tager to kameraer med? - Tre.
Mission 2 var "Fuldt orkester".
Vi går ind med tre kameraer. To plus en. Overvej et fjerde.
Vi ville placere stenene, hydrofonerne og kameraerne.
Dykkere afsøger bunden. De må ikke finde undervandskameraerne.
Her er vi sikre. Her er første skilt med "Adgang forbudt".
Vi ved ikke, hvad der står. Der kan stå "Velkommen til Taiji".
Jeg ville have en tredimensional oplevelse af, hvad der foregik.
Jeg ville høre, hvad delfinerne gjorde, og hvad hvalfangerne sagde.
Vi ville ikke kun vise nedslagtningen.
Vi ville filme noget, der skabte forandring.
Denne weekend genlød Trafalgar Square af pukkelhvalens sang -
- da tusinder demonstranter krævede stop for hvaldrab.
I 60'erne, da IWC intet gjorde for at stoppe hvaldrabene -
- startede Roger Payne bevægelsen "Red hvalerne" -
- ved at vise verden, at disse dyr sang.
Optagelsen satte gang i hele miljøbevægelsen.
- Demonstranterne var ude igen. - De er opsatte på at se...
Dengang blev cirka 33.000 hvaler dræbt hvert år.
Vi fik det reduceret til cirka 330 eller én procent.
Tallene er på vej op igen.
En ny generation må overtage.
Folk som O'Barry og Payne er i 70'erne nu.
Der er ikke mange derude, der overtager efter dem.
Den synker langsomt.
Vi har to hydrofoner forbundet.
- Jeg fjernede de andre mærker. - Fjern også det. Gudfader!
033224-5000.
Det er nummeret til USA's ambassade i Tokyo.
Der er også numre til vores to andre mobiler, hvis noget går galt.
Vi forlod diskret hotellet med fire-fem sortklædte fyre -
- der bar kameraudstyr, og alt var planlagt.
Vi vidste, hvornår vagten kom, og hvor politiet befandt sig.
Vi ved, hvor lang tid det tager politiet at rykke ud.
Det var en af mine værste nætter. Vi havde planlagt alt nøje.
Der var ikke mange steder at gemme sig.
Kom så.
Louie, det er Simon. Vi går op langs stien, okay?
- Jo, kom bare. - Mandy går først.
Jeg går mod den store klippe, Charles.
Der er fri bane.
- Lyset er ret stærkt. - Prøv at holde det slukket.
Man kan se det i hele havnen.
Ret lyset nedad. Ned!
Tjekker du med varmekameraet? Det så ud som han lige dykkede.
Vent lidt. Hvad var det?
Jeg så to figurer foran mig oppe på vejen.
Vi tror, at vi er opdaget.
Er der nogen, der står derude?
Vi ser en lygte nærme sig. Det kan blive interessant.
- Så du noget der? - Jeg så helt sikkert en lygte.
Kom væk derfra. Nu.
Lydudstyret er i vandet. Vent lidt.
- Kald Joe. - Jeg er på vej. To minutter.
- Vagterne er på vej. - Vi forsvinder herfra.
Vi er ved trapperne.
- Er det Joe? - Ja. Kom nu.
- Kors! - Godt gået.
- Gudfader! - Alle er i bilen.
En god aften.
Det var en mærkelig hændelse. Midt om natten, maskerede folk.
- Medlemmer af OPS? - Det ved jeg ikke. Ikke mig.
Jeg sover ved midnat.
Han siger, at han ikke ved det, fordi han sov.
Er de medlemmer af Oceanic Preservation Society?
Det ved jeg ikke. Jeg kan kun tale for Ric O'Barry.
Jeg kan ikke tale for andre. Ved midnatstid sover jeg.
- Men de andre medlemmer... - Ingen anelse. Jeg er ikke med dem.
- Har De ingen forbindelse til dem? - Jeg har stillet op til interviews.
Vil nogen tale med mig om kviksølvforgiftning, så kan de det.
Han nævner kviksølv igen.
- Mange tak. - Farvel.
Det mest skræmmende ved dykket i går nat var -
- at man kunne høre, hvordan de kommunikerede.
Og næste morgen var det slut. Der ville kun være tavshed.
De prøver altid at kommunikere, hvilket er svært at forklare.
Men lever man med dem døgnet rundt, så lærer man kropssproget.
Det er en instinktiv oplevelse at være i vandet med dem.
Som forsker genkender jeg intelligens via objektivitet.
Når jeg ser en delfin kigge på mig og følge mig med øjnene -
- og vores blikke mødes -
- ved jeg som menneske, at jeg står overfor et intelligent væsen.
Videnskaben prøver at tale -
- med disse intelligente væsner.
Forskere vil se, om vi kan lære at kommunikere med delfiner.
Vi bruger milliarder på at sende signaler op i luften -
- mens vi har en art her på Jorden, der måske er mere intelligent end os.
Delfiner kan styre situationer, relatere til mennesker -
- og skabe ting ved hjælp af fantasien.
Det er mærkeligt, at det eneste sprog, vi har prøvet at lære dem -
- er en version af tegnsprog.
Vi bruger hænderne til at levere vores budskab til delfinerne.
Pointen går jo i fløjten. Delfiner har ingen hænder.
Vi tror, at vi har noget at lære dem -
- men de burde måske undervise os.
Det handler ikke om intelligens, men om bevidsthed.
De er selvbevidste, præcis som mennesket.
Når vi ser i spejlet, så ved vi præcis, hvad vi ser.
Jeg tror ikke, at fiskerne er klar over det.
Når delfinerne ser deres unger blive slagtet i dødslagunen -
- så er de bevidst om det. De ved, hvad der vil ske.
En uhyggelig lyd, ikke? De delfiner, vi hører, er døde nu.
I morgen erstattes de af en anden gruppe.
Jeg besøgte Taiji for første gang i 1980.
Året før var jeg i Iki.
Iki er et turistmål for japanerne.
Byen blev berygtet for sine forfærdelige delfinmassakrer.
Tusinder blev dræbt hver dag.
Jeg tog tilbage til Iki for tre år siden.
Der er ingen delfiner nu.
Engang havde de tusinder, der svømmede langs kysten.
Det er ironisk, at fordi handlen med delfiner er så lukrativ -
- så vil de ind på markedet. Men de har ingen delfiner.
De vil have delfiner til delfinariet, så nu køber de dem i Taiji.
Hvert eneste hval er i fare alene ved at være tæt på Japan.
Vi spurgte fiskerne i Taiji, om vi måtte støtte dem.
Hvis de lod bådene være, ville vi betale lige så meget -
- som de havde tjent på at dræbe delfinerne.
De svarede: "Det er ikke for penge, men bekæmpelse af skadedyr."
Bekæmpelse af skadedyr. De får fortalt af regeringen -
- at delfinerne æder for mange fisk.
Fra 2003 har Japan lagt skylden for dalende fiskebestand på hvalerne.
Det er ikke for at få hvalen til at fremstå som skurken.
Men vi kan ikke ignorere fiskerierhvervets tilbagegang.
Det er faktisk svært at tage den forklaring alvorligt.
Der er tungtvejende beviser for -
- at hvaler æder store mængder fisk, som fiskerierhvervet behøver.
Brasiliens regering mener, at dette kun kan ses som biologisk nonsens.
Fiskerierhvervet i verden går tilbage.
Den oplagte skurk er os, men det vil vi ikke erkende.
Tsukijimarkedet i Tokyo Verdens største fiskemarked
Vi ser havet som en uudtømmelig kilde til fisk.
Men vi har på smertelig vis indset, at det ikke er sandt.
Vi fisker havene tomme i høj takt.
Vi udhuler vort marine økosystem, og det hele risikerer at kollapse.
En rapport fra 2006 forudser kollaps af fiskebestanden inden for 40 år.
70% af os får det meste protein fra fisk og skaldyr.
Hvis vi ikke har adgang til fisk -
- vil vi stå over for vores største sundhedskatastrofe nogensinde.
Japanerne kontrollerer verdens fiskemarked.
De har købere i alle store havne rundt om i verden.
Deres fiskebestand daler.
De er sikkert bange for, at maden slipper op.
Så det er jo kun logisk, at de fisker hvaler i stedet.
Den internationale hvalfangstkommission dræber -
- små byer som Taiji, der ernærer sig af hvalfangst.
Japans delegation har prøvet at hæve IWC's forbud siden 1986.
I de seneste år har de fået stærk støtte.
Vi burde overveje forslaget, som vi har foran os.
Dominica støtter Japans forslag.
Antigua og Barbuda støtter forslaget.
Har vi nogen sympati for Japans folk?
- Vi kan hjælpe Japan. - Vi kan hjælpe folk i Taiji.
- Så vi foreslår, at IWC vedtager... - ...at hvalfangsten kan fortsætte.
Saint Kitts og Nevis støtter dette forslag, hr. formand.
Efter min mening er der gået tilstrækkelig lang tid -
- til at man har fået øget bestanden af visse arter -
- der var udrydningstruede.
Der er flere grunde til Antiguas interesse for hvalfangst.
Deres regering er interesseret, fordi japanerne betaler dem.
Japans forskellige myndigheder kontakter små, fattige nationer -
- og tilbyder dem økonomisk støtte.
De vil have dem med i IWC, så de kan stemme for Japan.
Det er sådan hvalfangst fungerer i det 21. århundrede.
- Hvilke hvaler har I i Antigua? - Den delegerede kan svare.
Jeg tror, vi har pukkelhvaler.
Jeg kan ikke svare præcist nu. Hvaler passerer vores farvand.
Min viden er baseret på det, som jeg har set på tv.
Det er åbenlyst for selv de mindst opvakte -
- at de har solgt sig selv for nogle usle yen.
Den japanske regering betaler vores årsafgift for at deltage i IWC.
Det har intet med mad at gøre, men det faktum, at vi stemte på dem.
Og nu vil de vise, at det var værd at sælge vores stemme til dem.
Fiskerianlæggene, som japanerne byggede, står allerede tomme.
De har intet med fiskeri at gøre.
En nabo fik alle godterne, og nu vil alle have en bid af kagen.
Saint Kitts, Antigua, St. Lucia, Grenada. Alle får samme ting.
I Dominica bruges bygningerne til at opbevare importerede høns i.
Det er trist at se disse smukke øer som horehuse for japanerne.
Det er helt ulogisk, hvorfor japanerne fortsat -
- holder liv i hvalfangstindustrien.
Især når vi kender kviksølvindholdet i kødet.
Jeg var i Japan tidligere i år.
Der var endnu en grund til Japans opførsel i IWC.
Den har hverken med økonomi eller politik at gøre.
Det handler om en forestilling om landet som et imperium.
De havde fået nok af, at Vesten dikterede, hvad de skulle gøre.
"I kan ikke tvinge os til at holde op med at dræbe hvaler."
Det er en malplaceret nationalistisk stolthed.
Industrien støttes af skatter, og det inviterer til korruption.
For at opretholde dette kulturelle argument -
- begyndte fiskerne i Taiji at give delfinkød til skolerne.
Det er ren propaganda.
De ved ikke, at børnenes mad har højt kviksølvindhold.
Vidste De, at borgmesteren i Taiji vil give japanske elever delfinkød?
Jeg tror, at De har misforstået det.
De har helt misforstået det.
Borgmesteren vil give delfinkød fra Taiji...
...til skoler over hele landet.
To byrådsmedlemmer risikerede deres job for at få sandheden ud.
Jeg har to sønner. En er syv. Den anden er fem.
Skolefrokosten er obligatorisk. De skal spise det hele.
Hvis delfinkød bruges i skolemaden, vil det få frygtelige følger.
Et japansk ordsprog lyder: "Et langt søm skal bankes ned."
Det er svært at blive hørt i Japan.
De har ingen stærk miljøbevægelse, der arbejder med dette spørgsmål.
Vi dumper kviksølv, cadmium og bly i naturen.
Det er vores pligt at gøre noget ved det.
Når vi ser tilbage, vil vi spørge, hvorfor vi lod det kød blive spist.
Vi har et moralsk ansvar. Vi kan ikke sige, at vi intet vidste.
Enten er man aktivist eller inaktivist.
Jeg ville være aktiv og stoppe det her.
- Genkender du den? - Det er 8335. Den var ved hotellet.
Kører du ligeud?
Han svinger rundt. Sving til højre. Hurtigt.
Det er 766. Det er politiet. Hvor mange biler har de?
- Så de, da vi stoppede? - Kan du se dem, Ric?
- Ja, de er bag mig. - Lykke til.
- Vi nærmer os stedet. - Jeg tester. Et, to, et, to.
Vi venter på, at du undersøger området, Louie.
Jeg ser ingen på stien.
- Der er fri bane, Mandy. - Vi er ved første låge.
Vi nærmer os det indre hegn.
- Gå ikke ind, før jeg siger til. - Forstået.
Der er fri bane på denne side.
Vi nærmer os det første punkt.
- Hvordan med Kirk og Mandy? - De er i vandet.
Hvordan går det med Simon?
- Godt. Et kamera kører. - Jeg placerer et på min side.
- Hvordan går det, Louie? - Jeg hader højder.
- Det lyder som et godt sted. - Undervandskameraet på plads.
Vent lidt, drenge.
- Er du der, Louie? - Jeg ser noget på bakken.
Fandens også. Afbryd. Afbryd.
Ned på jorden.
- Jeg tror, det var et murmeldyr. - Fornemt.
Jeg går mod stranden.
Der er uhyggeligt her. Man fornemmer, hvad der foregår.
Du har masser af tid.
Det er okay. Jeg placerer det sidste kamera.
Alle kameraer er i position.
På Midwayøerne så jeg en masse kaskelotter.
Præcis som delfiner.
Der var lige så mange kaskelotter som delfiner.
Da jeg var i Chile, så jeg en masse blåhvaler.
De var som et buskads af bambus.
Hvor jeg end så, var havet fuldt af blåhvaler. Jeg var så træt i armene.
- Blåhval? - Ja.
Chile er hvalernes Mekka.
Jeg har dræbt delfiner, men hvaler er anderledes. De er enorme.
Det var en kollektiv skrækoplevelse at se filmen.
Det var ufatteligt.
De opfører sig præcist som med hvalerne.
De slagter alt, de får fat i.
Hvorfor befriede vi dem ikke?
Det spørgsmål har længe holdt mig vågen om natten.
Jeg har set dem føde unger og passet dem, når de var syge.
Havde jeg vidst det, jeg ved nu, havde jeg købt dem af delfinariet.
Det havde været det eneste rigtige.
Men jeg købte en ny Porsche hvert år.
Jeg var så dum, man kan være, i meget lang tid.
Jeg tænkte ikke over det før flere år senere.
På det seneste har man forbedret drabsmetoden.
Fiskerne i Taiji benytter specielle knive.
De stikker kniven i rygraden, og de fleste dyr dør straks.
- Straks? - Ja.
Hvis de blev dræbt på anden måde, ville det så være grusomt?
Som jeg sagde, vil jeg ikke spekulere i "hvis".
Jeg vil vise Dem en film, som jeg lige har set.
Hvornår og hvor filmede De dette?
Alle lande, der driver hvalfangst, har vist -
- at de har forbedret metoderne.
I mit land er tiden, det tager dem at dø, faldet år for år.
Mere end halvdelen af dyrene dør nu straks.
Vi er stolte af disse oplysninger og forbedringer.
Jeg vil se en ende på det, før jeg dør.
Nu fokuserer jeg på én lille del af havet, hvor drabene sker.
Hvis vi ikke kan stoppe det, så glem de store spørgsmål.
Så er der intet håb.
Hideki Moronuki hos fiskeriministeriet blev fyret i 2008.
En hårprøve testede positiv for kviksølvforgiftning.
"Private Space" blev fjernet fra sin stilling.
Delfinkød er fjernet fra skolefrokosten i Taiji.
Det er resultatet af disse to byrådsmedlemmers indgriben.
Dominica trak sig for nylig ud af IWC.
Japan har rekrutteret disse lande: Cambodja, Ecuador, Eritrea -
- Guinea-Bissau, Kiribati, Laos, Marshalløerne.
Taijis delfindrab genoptages i september.
Medmindre vi stopper det...
MEDMINDRE DU STOPPER DET.
Tekster: Mikael Seierup Primetext International AB
Textadm.: www.primetext.tv Primetext International AB, 2009
Vær venlig at vise jeres pas.
Hej, hvordan går det? Det er dejligt at møde jer.
Det er for børnenes skyld.